
Cabinet viceprimar

Nr. 7505 din 4.07.2024

REFERAT DE APROBARE

- pentru proiectul de hotărâre privind aprobarea majorării cu 10% fata de nivelul  acordat pentru luna decembrie 2023  a veniturilor salariale existente, ale angajaţilor din cadrul aparatului de specialitate  al Primarului Municipiului Marghita şi a celorlalte structuri  si servicii publice subordonate începând cu 1 august 2024
I Motivul iniţierii proiectului de hotărâre

             In 24 mai 2024 a intrat în vigoare Ordonanţa de Urgenţă a Guvernului nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice prin care se stabileşte un anumit nivel de salarizare pentru personalul de specialitate al primarului din unităţile administrativ - teritoriale cu până la 20.000 de locuitori prin derogare de la prevederile unor articole ale Legii nr. 153/2017

II Argumente – temei legal
           Prin art. II din OUG nr. 53/2024 se prevede : „prin derogare de la prevederile art.11 alin.
(4) din Legea-cadru  nr. 153/2017 , cu modificările şi completările ulterioare, funcţionarii publici şi personalul contractual  din cadrul familiei ocupaţionale  „Administraţie” din aparatul de specialitate al primarului  si din instituţiile şi serviciile publice de interes local corespunzător anexei nr. IX lit. c poz. 23-28 ( adică viceprimar de localitate până la 20.000 de locuitori) pot beneficia începând cu luna  iunie 2024 de majorarea salariului de bază cu până la 10% faţă  de nivelul acordat pentru luna decembrie 2023”.

Întrucât la nivelul UAT Municipiul Marghita, legea cadru a salarizării nr. 153/2017 a fost transpusă în aplicare prin Hotărârea Consiliului Local nr. 113/2017 privind stabilirea salariilor de bază aferent funcţiilor publice şi contractuale din cadrul familiei ocupaţionale „Administraţie” utilizate în cadrul aparatului de specialitate al primarului Municipiul Marghita, al Consiliului Local al Municipiului Marghita si serviciilor publice din subordinea Consiliului Local al Municipiului Marghita, prin care s-au stabilit salariile de bază si coeficienţii pentru întreg aparatul şi care la art. 2 alin. 2  prevede : „ În cazul modificării salariului de bază minim brut pe ţară garantat în plată, salariile de bază pentru personalul  din cadrul aparatului de specialitate al primarului Municipiul Marghita, al Consiliului Local al Municipiului Marghita si serviciile publice din subordinea Consiliului Local al Municipiului Marghita se vor stabili prin dispoziţii ale primarului municipiului Marghita, prin înmulţirea coeficienţilor prevăzuţi în anexa nr. 1 şi anexa nr. 2 la hotărâre, cu salariul de bază minim brut pe ţară garantat în plată, in vigoare” 
De aplicarea acestui articol am beneficiat inclusiv în acest an, ca urmare a stabilirii salariului de bază minim brut pe ţară prin H.G. nr. 598/2024  garantat în plată  începând cu 1 iulie 2024 la 3700 lei lunar , pentru un program normal de lucru în medie  de 168 ore pe lună.
Astfel, au fost emise dispoziţii cu intrare in vigoare luna iulie ,  de stabilire a veniturilor salariale în baza acestei valori, pentru aparatul din cadrul primăriei si serviciile subordonate, fără  a se depăşi însă nivelul indemnizaţiei lunare a viceprimarului, conform art.11 alin. (4) din Legea nr. 153/2017. 

În prezent prin art. II din OUG nr. 53/2024 se derogă această limitare prevăzută de art. 11 (4) din Legea nr. 53/2017. Prin urmare, personalul din aparatul de specialitate al primarului şi din instituţiile şi serviciile publice de interes local , din UAT cu până la 20.000 de locuitori pot beneficia de majorarea salariului de bază  cu până la 10 % faţă de nivelul acordat pe decembrie 2023, fără a mai fi limitat de indemnizaţia viceprimarului .

 III: Impact financiar asupra bugetului local al Municipiului Marghita 
Intrucât creşterea salarială  de până la maxim 10 % trebuie calculată faţă de nivelul salariului de bază  acordat pentru luna decembrie 2023 şi  nu  faţă de  nivelul salariului de bază aflat în plată, la data aprobării hotărârii de consiliu , la nivelul bugetului local această creştere  nu este semnificativă , întrucât doar unui număr limitat de funcţii publice li se aplică aceasta diferenţă respectiv unui număr de 5 funcţii publice la care cu aplicarea procentului de  10%  ar aduce un plus de cheltuiala din fondul de salarii  al bugetului local de 3047 lei/lună.
IV: Impact juridic:

În considerarea  faptului  că, potrivit art. 11 alin. 1 din Legea cadru nr. 153/2017 , salariile de bază se stabilesc prin hotărâri ale consiliilor locale, aplicarea acestei Ordonanţe de Urgenţă şi stabilirea cuantumului ca procent de majorare se va realiza prin adoptarea unei hotărâri de consiliu local al municipiului Marghita , cu asigurarea ca aceasta suplimentare se încadrează în sumele aprobate cu această destinaţie din bugetul local, şi cu aplicare începând cu 1 august 2024 

Faţă de cele arătate mai sus a fost iniţiat proiectul de hotărâre privind  aprobarea majorării cu 10% fata de nivelul  acordat pentru luna decembrie 2023  a veniturilor salariale existente, ale angajaţilor din cadrul aparatului de specialitate  al Primarului Municipiului Marghita şi a celorlalte structuri  si servicii publice subordonate începând cu 1 august 2024
Viceprimarul municipiului Marghita
Zsolt DEMIAN 
